Quan va néixer Roni Horn?
Roni Horn (Nova York, 25 de setembre de 1955) és una artista visual i escriptora estatunidenca. La seva obra abasta l'escultura, el dibuix, la fotografia, el llenguatge, i la instal·lació. Neta d'immigrants jueus originaris de l'Europa Oriental, va néixer, viu i treballa a Nova York. Va obtenir un BFA de la Rhode Island School of Design i un MFA en escultura de la Universitat Yale. El 2013 va guanyar el Premi Joan Miró.
Horn va deixar l'escola secundària als 16 anys i es va matricular a l'Escola de Disseny de Rhode Island. Des de 1975, Horn ha viatjat sovint a Islàndia, on el paisatge i l'aïllament han influït fortament en la seva pràctica. La seva primera exposició individual (fora de la universitat) es va celebrar el 1980 al München Kunstraum. Després de dues exposicions a Nova York (a les galeries de Paula Cooper i Leo Castelli), la carrera de Horn es va accelerar finals de la dècada de 1980. El 1998 va rebre Premi Alpert Awards in the Arts, així com diverses beques NEA, i una beca Guggenheim. Li han dedicat exposicions temporals diversos espais d'art contemporani. Horn està representada per Hauser & Wirth, Xavier Hufkens, Brussel·les; i la Kukje Gallery de Seül.
Horn es revela com una artista plenament contemporània. Esculpint, dibuixant, fotografiant, fent instal·lacions específiques i intervencions en el paisatge o escrivint, la curiositat de Horn és gran. El seu talent s'ha plasmat en tantes àrees de les arts plàstiques. Emmarcada en els àmbits de l'art conceptual i el minimalisme, l'etiqueta que millor li escau és, senzillament, la d'artista visual i escriptora. El qualificatiu de visual, sovint superflu, no ho és en el seu cas: la seva obra té un enorme poder visual, una força visual que ella posa al servei d'un discurs intel·lectual que busca conscienciar l'espectador sobre qüestions com el gènere, la identitat, l'androgínia o la complexa relació entre objecte i subjecte.
 
Entusiasta del retrat i del paisatge, enamorada de l'escultura, apassionada del dibuix, Horn es lliura a una tasca creativa el resultat de la qual és tan impactant com melancòlic. El seu interès pel paisatge d'Islàndia, país on resideix i treballa durant part de l'any, ajuda a entendre una mirada que es complau en la duresa però també en la simplicitat, en la contundència però també en el que és eteri, en l'absolut i en la melancolia. El seu objectiu és explorar fins a quin punt el món és canviant, inestable, insegur, incert, misteriós. Els paisatges, les persones, el temps i les mateixes obres d'art es mouen, evolucionen, estan sempre condicionades pel context. Per a l'artista fins i tot la nostra identitat, la percepció de qui som, és inestable: està en funció d'un lloc i d'un moment concrets. És per això que li agrada treballar pensant en llocs específics. El seu és un art que neix per ocupar un espai determinat.
El 25 de setembre de 1955.